UEFA Evropska konferencijska liga 2021/2022.
UEFA Evropska konferencijska liga 2021/2022. bilo je prvo izdanje trećeg po jačini evropskog nogometnog klupskog takmičenja koje organizira UEFA. Finale je odigrano na stadionu Arena Kombëtare u Tirani, gdje je Roma savladala Feyenoord s 1:0, čime se automatski kvalificirala za grupnu fazu Evropske lige 2022/23. iako je to već osigurala zauzevši šesto mjesto u nacionalnom prvenstvu. Ova sezona je prva od sezone 1998/1999. (posljednja sezona u kojoj se igrao Kup pobjednika kupova) u kojoj se organiziraju tri velika evropska klupska takmičenja (Liga prvaka, Evropska i nova Konferencijska liga).